इलाहाबाद : हाईकोर्ट ने परिषद के स्कूलों में कई भर्तियों से रोक हटा ली है और तय समय में नियुक्तियां पूरी करने को कहा है। ऐसे में बेसिक शिक्षा परिषद के अफसर जल्द ही बेसिक शिक्षा अधिकारियों को भर्तियों के संबंध में विस्तृत निर्देश जारी करेंगे, ताकि कार्य समय सीमा में ही पूरा हो जाए। कुछ भर्तियां पूरी करने के लिए पहले ही आदेश हुआ था, उनमें नए सिरे से पत्र जारी होंगे। वहीं एससीईआरटी भी एकमात्र भर्ती को पूरा कराने के लिए शासन को प्रस्ताव भेज चुका है। उस पर निर्देश नगर निकाय चुनाव के बाद ही संभावित है।